Diari Oficial de la Generalitat Valenciana


Sumari del DOGV 1984, del 15-03-1993 (1993/827387)

DECRET 38/1993, de 8 de març, del Govern Valencià, pel qual delega en l'Ajuntament de Massamagrell determinades competències en matèria de qualificació d'activitats.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/03/08/38/dof/vci/html**

### Dades del document

Número de DOGV
:   1984

Data del DOGV
:   15-03-1993

Secció del DOGV
:   DISPOSICIONS GENERALS

Número del document
:   1993/827387


Data del document
:   08-03-1993

Organisme emissor
:   Conselleria de Medi Ambient

Tipus de document
:   Decret

Decret 38/1993, de 8 de març, del Govern Valencià, pel qual delega en l'Ajuntament de Massamagrell determinades competències en matèria de qualificació d'activitats.  
Mitjançant acord plenari de l'Ajuntament de Massamagrell ha estat sol·licitada la delegació de les competències en matèria de qualificació d'activitats molestes, insalubres, nocives i perilloses, com a manera de fer efectives les previsions de l'article 45.2 de l'Estatut d'Autonomia de la Comunitat Valenciana.  
En execució dels tràmits que, per fer-ho així, estableix l'article 7 de la Llei de la Generalitat Valenciana 3/1989, de 2 de maig, d'Activitats Qualificades, ha estat acreditat que aquesta corporació local compleix els requisits establerts en l'esmentat precepte; raó per la qual, a proposta del Conseller de Medi Ambient i amb la deliberació prèvia del Govern Valencià, en la reunió del dia 8 de març de 1993,  
DECRETE  
Article primer  
Delegar en l'Ajuntament de Massamagrell la qualificació de les activitats molestes, insalubres, nocives i perilloses, a què es refereix el Decret 2414/1961, de 30 de novembre, i la Llei de la Generalitat Valenciana 3/1989, de 2 de maig, d'Activitats Qualificades en els termes i amb l'amplitud de continguts de l'annex publicat amb la correcció d'errades del Decret 47/1990, de 12 de març, del Govern Valencià, pel qual van ser delegades en els ajuntaments de València i Castelló de la Plana determinades competències en matèria de qualificació d'activitats (Diari Oficial de la Generalitat Valenciana número 1.304, de 16 de maig de 1990); el procediment s'haurà de desplegar d'acord amb el que s'estableix en l?esmentada Llei 3/1989, de 2 de maig.  
Article segon  
La Generalitat Valenciana, a través dels òrgans competents, es reserva la facultat d'inspeccionar en qualsevol moment les activitats, la qualificació de les quals és delegada per aquesta norma, a més de prendre les mesures a què es refereixen els articles 9 i 10 de la Llei 3/1989, de 2 de maig.  
De les qualificacions d'activitats realitzades a l'empara de la competència per a la qual es delega, la corporació municipal trametrà còpia a la Conselleria de Medi Ambient en els deu dies següents a l'exercici de, la competència.  
Article tercer  
El Govern Valencià, en els casos previstos en els articles 9 i 10 de l?esmentada Llei 3/1989, de 2 de maig, d'Activitats Qualificades, podrà advocar-se o revocar totalment o parcial la delegació acordada.  
DISPOSICIO FINAL  
Aquest decret entrarà en vigor als trenta dies de publicar-lo en el Diari Oficial de la Generalitat Valenciana.  
València, 8 de març de 1993.  
El Conseller de Medi Ambient,   
ANTONIO ESCARRE ESTEVE  
El President de la Generalitat Valenciana,.   
JOAN LERMA I BLASCO


Còpia Permalink ELI